  Майя Бывальцева Ижкар- Якшур-Бӧдья трасса но Ижкар котыр сюрес вожын тыл юбоос пуктон ужъёсты йылпумъязы. Сюреслэн 500 метрлэсь кузь люкетэз югдытӥськоз. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортӥз. Сюрес вожын 19 юбоос пуктэмын. Ваньмыз соос оцинкованной кортлэсь лэсьтэмын. Соослэн ужан дырзы – 25 арозь. Подрядчик та объектэз кӧня ке ар ӵоже возёнэз быдэсак ас вылаз басьтэ. Матысь дыре отчы езъёс кыскозы. Соосты итэм бере сюрес вожын кышкыттэмгес но югытгес луоз «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаезОзьы ик йӧскалык ӵектос улсын татын выль светофоръёс пуктӥзы, нош матысь дыре фото но видео лэсьтонъя выль огъет кылдоз на. Ижкар – Якшур-Бӧдья – таяз арын йӧскалык ӵектосъя берпуметӥез югдытон объект. Оглом ми улосвыл трассаос вылысь ньыль люкетъёсы юбоос пуктылӥськом Александр Бречалов, Удмуртилэн тӧроезДэри – Изгурт сюрес вылысь кык инты но Ижкар – Ува сюрес вылысь Шор Постол гурт вӧзысь одӥг инты югдытӥсько ни. Улосвыллэн тӧроез пусйиз, тыл юбоосты пуктон понна сюрес люкетъёсты ГИБДД-ен кенешыса быръё, со интыосын тужгес ӵем шуккиськылон учыръёс луыло. Тодэ вайытом, Удмуртиысь М-7 федерал сюрес вылын 12 выль камераос ужаны кутскизы. Тегъёс: Авто Ижкар Удмуртия сюресъёс АлександрБречалов Якшур-Бӧдья  